AI-generatorer som Firefly kan styrke kreativiteten ved at give mennesker nye måder til at udtænke, eksperimentere og give liv til deres idéer. Firefly er unik, fordi det er Adobes ønske, at den skal være mere end en AI-baseret tekst-til-billede generator. Som en del af Cloud bygger vi Firefly som et supplement til de værktøjer, som Adobe-kreatørerne kender og holder af med tekstbaseret redigering og generering af en lang række medier, fra stillbilleder over til video og 3D, samt "kreative byggeklodser" som pensler, vektorer, teksturer og meget mere.
For Firefly er det fremtidsvisionen at kreatører bliver i stand til at bruge hverdagssprog og andre inputs til hurtigt at kunne afprøve designvariationer, fjerne distraktioner fra fotos, tilføje elementer til en illustration, ændre en videos stemning, føje tekstur til 3D-objekter, skabe digitale oplevelser og meget mere - og derefter tilpasse og redigere deres indhold ved at kombinere Firefly og andre Creative Cloud-værktøjer.